Aalborg Teater lod TV2/Nord kigge med, da skuespilleren øvede til den nye store forestilling Jeppe på Bjerget. [b]Få et smugkig her. [/b]

Aalborg Teater åbner sæsonen på Store Scene med premiere på "Jeppe på bjerget" af Ludvig Holberg. TV2/Nord fik lov til at være med, da skuespillerne øvede. Forestillingen er baseret på Ludvig Holbergs komedie fra 1722 og handler om alkoholikeren Jeppe. Han er uden uddannelse, uden job, får tæsk af sin kone, Nille, og falder i søvn på upassende steder. Pludselig vågner han op i baronens seng, og så går det for alvor galt. Jeppe herser og regerer og forlanger både piskning og henrettelser, så ingen længere kan vide sig sikker. Jeppe på bjerget spilles på Aalborg Teaters Store Scene fra 6. september til og med 13. oktober 2012. Der spilles mandag til fredag kl. 19.30, lørdag kl. 16.00. Rollen som Jeppe spilles af Martin Ringsmose og hans kone Nille spilles af Lise Baastrup. Derudover medvirker Allan Helge Jensen, Mads Rømer Brolin-Tani, Jacob Lohmann, Nanna Buhl Andresen og Mikkel Kaastrup-Mathew. Forestillingen iscenesættes af Hans Henriksen og scenografien er skabt af Karin Betz. Få et smugkig fra forestillingen i videoen.